
	ОТНОСНО: Заявление за изменение на разрешително за водовземане на минерална вода от находище „Изворище“, с. Изворище, Община Бургас.


УВАЖАЕМИ ОБЩИНСКИ СЪВЕТНИЦИ,

           С Решение № 13 от 22.01.2013 г. на Министъра на околната среда и водите, на Община Бургас бе предоставено безвъзмездно, за управление и ползване находище на минерална вода, изключителна държавна собственост - „Изворище“, с. Изворище, Община Бургас, за срок от 23 години. 
           За ползването на минерална вода от предоставеното на Община Бургас находище, на основание §133, ал. 9, т. 2, буква „г“ от ПЗР към ЗИД на Закона за водите (ДВ, бр.55 от 2018 г.), Кметът на Община Бургас изменя, продължава, преиздава, прекратява или отнема разрешителни, издадени преди предоставяне находището на минерална вода за управление и ползване от общината.
            В тази връзка в Община Бургас е постъпило заявление с вх. № 70-00-4722/16.06.2021 г. от „Благоустройствени строежи“ ЕООД гр. Бургас за изменение на Разрешително № 0200/05.03.2003 г. за водовземане на минерална вода от съществуващо водовземно съоръжение - сондаж Б-81 на находище „Изворище“.
            „Благоустройствени строежи“ ЕООД е титуляр на Разрешително № 0200/05.03.2003 г. за водовземане на минерална вода, издадено от Министъра на околната среда и водите, изменено с Решение № 318/20.12.2007 г., изменено и продължено с Решение № 197/24.08.2009 г. на Министъра на околната среда и водите, изменено с Решение № 868/07.12.2011 г. на Директора на Басейнова дирекция за Черноморски район – гр. Варна и изменено с Решение № Е-10/10.04.2019 г. на Кмета на Община Бургас.
            Искането на титуляря е за изменение на параметрите на разрешеното използване на минерална вода, като изменението се изразява в увеличаване на разрешения годишен воден обем от 4000 м3/год. на 8000 м3/год., като съответно разрешения средноденонощен дебит от 0,126 л/с се променя на 0,254 л/с.
            На основание чл.52, ал.3 от Закона за водите параметрите на исканото водовземане от „Благоустройствени строежи“ ЕООД гр. Бургас са съгласувани с Басейнова дирекция за Черноморски район - Варна с писмо с вх. № 70-00-4722/23.07.2021 г. В изпълнение на чл.62а, ал.1 и ал.2 от Закона за водите на интернет страницата на Община Бургас от 03.08.2021 г. е обявена инициативата на „Благоустройствени строежи“ ЕООД гр. Бургас за водовземане на минерална вода. След изтичане на законоустановения срок в Община Бургас няма постъпили предложения и възражения.
            Титулярят на Разрешително № 0200/05.03.2003 г. за водовземане на минерална вода от съществуващо водовземно съоръжение сондаж Б-81 е изплатил дължимата „такса за водовземане“ за 2020 г. и е изпълнил всички условия по разрешителното за водовземане.
           Предвид изложеното, на основание чл.21, ал.1, т.8 от ЗМСМА и §133, ал. 9, т. 2, буква „г“ от ПЗР към ЗИД на Закона за водите, предлагам Общински съвет Бургас да вземе следното:

         
РЕШЕНИЕ:

	   І. Изменя Разрешително № 0200/05.03.2003 г. за водовземане от минерална вода, издадено от министъра на околната среда и водите, изменено с Решение № 318/20.12.2007 г., изменено и продължено с Решение № 197/24.08.2009 г. на министъра на околната среда и водите, изменено с Решение № 868/07.12.2011 г. на директора на Басейнова дирекция за Черноморски район – гр. Варна, изменено с Решение № Е-10/10.04.2019 г. на кмета на Община Бургас, с титуляр „Благоустройствени строежи“ ЕООД гр. Бургас, ЕИК 812232530, със седалище и адрес на управление: гр. Бургас, ул. „Иван Богоров“ № 20, представлявано от И. Апостолов, в обект: Кариера и асфалтова база „Банево“, както следва: 
	В раздел: „Параметри на разрешеното водовземане“ текстът се изменя:
	Разрешен средноденонощен дебит  -  0,254 л/сек
	Разрешен годишен воден обем  - 8 000 м3/год.
	Разрешен сезонен воден обем – 8 000 м3/год., целогодишна експлоатация
	В раздел „Разпределение на разрешения годишен воден обем за различните цели на ползване на минералната вода“: Годишно: до 8 000 м3/год.
         II. Останалите раздели в Разрешително № 0200/05.03.2003 г. за водовземане от минерална вода, чрез съществуващо водовземно съоръжение - сондаж Б-81 от находище „Изворище“  не се променят.



ДИМИТЪР НИКОЛОВ
КМЕТ НА ОБЩИНА БУРГАС


[bookmark: _GoBack]
